stanford-oval/wikipedia huggingface dataset:
Herne (mytologia)

Metsästäjä Herne. George Cruikshankin piirros.
Metsästäjä Herne (engl. Herne The Hunter) on englantilaisessa kansanperinteessä ja kirjallisuudessa, esimerkiksi William Shakespearen näytelmässä Windsorin iloiset rouvat esiintyvä aavemainen metsästäjä, jonka on kerrottu kummittelevan öisin Windsorin metsässä.
Shakespearen esittämän tunnetun kertomuksen mukaan Herne olisi alun perin ollut Windsorin metsän kuolevainen metsänvartija. Itse tarina on variaatio laajalle levinneestä ”villiä metsästäjää” (engl. The Wild Huntsman) käsittelevästä tarina-aiheesta, jonka tyypillisessä muodossa intohimoinen metsästäjä tekee sopimuksen paholaisen kanssa ja on sen vuoksi tuomittu metsästämään ikuisesti. Herne on kuvattu sarvipäisenä miehenä, joka ratsastaa metsässä öisin, erityisesti myrskyöinä. Hernen on kerrottu ilmestyneen itsensä mukaan nimetyn Hernen tammen (engl. Herne’s oak) luona, vahingoittaneen karjaa ja saaneen sen lypsämään verta, pitäneen melua, kalistaneen kahleita ja ilmestyneen ajoittain myös kuolevaisille.
Hernen tammi oli noin 700-vuotias, kun se kaatui tuulessa vuonna 1863. Nuori kuningatar Viktoria lahjoitti tammentaimen, joka istutettiin kaatuneen puun paikalle.
Fredrika Lovisa Lindqvist

Fredrika Lovisa Lindqvist (22. helmikuuta 1786 Turku – 14. huhtikuuta 1841 Tukholma, Ruotsi) oli suomalainen ruotsiksi kirjoittanut kirjailija.
Henkilöhistoria

Lindqvist, jonka isä oli Turun akatemian professori Johan Henrik Lindqvist ja kummisetä Henrik Gabriel Porthan, oli jo nuorena kiinnostunut opiskelusta ja kirjoittamisesta. Hän muutti Turun palon 1827 jälkeen Ruotsiin jossa hän julkaisi 1838 neljän novellin kokoelman Dikter i prosa.
Teoksia

Dikter i prosa.  Zacharias Haggström, Stockholm 1838
Tankar i åtskilliga ämnen.  1842
Anteckningar ur min inre och yttre lefnad, med biografisk inledning av Carl-Rudolf Gardberg.   Åbo Akademi, Åbo 1980
Eugène Charles Catalan

Eugène Charles Catalan
Eugène Charles Catalan (30. toukokuuta 1814 – 14. helmikuuta 1894) oli belgialainen matemaatikko.
Elämä

Catalan syntyi perheeseen Belgian Bruggessa. Hän oli perheen ainoa lapsi. Eugènen isä Joseph Catalan oli ammatiltaan jalokivikauppias. Eugène matkusti 11-vuotiaana Pariisiin ja opiskeli matematiikkaa École Polytechniquessa.
Työ

Catalan on tullut kuuluisaksi Catalanin luvuista, Catalanin otaksumasta ja Catalanin kappaleista. Catalan työskenteli tiiviisti ketjumurtolukujen, deskriptiivisen geometrian, lukuteorian ja kombinatoriikan kanssa.
Catalanin vakio on nimetty hänen mukaansa.
Fix You

| ”Fix You” Coldplay |
| --- | --- | --- |

Singlen tiedot
 Albumilta: X&Y
 Julkaistu: 5. syyskuuta 2005
 Formaatti: 7" vinyyli, CD, digitaalinen versio
 Tuottaja(t): Ken Nelson, Coldplay
 Tyylilaji: vaihtoehtorock
 Kesto: 04.54 (albumin versio) 4:37 (videon versio, ei introa)
 Levy-yhtiö: Parlophone
Coldplayn muut singlet
| ”Speed of Sound” 2005 | ”Fix You” 2005 | ”Talk” 2005 |
”Fix You” on englantilaisen rock-yhtye Coldplayn kappale. Kappale julkaistiin 5. syyskuuta 2005 yhtyeen kolmannen albumin, X&Y:n, toisena singlenä. Kappale nousi Britannian singlelistalla sijalle neljä ja Yhdysvaltojen Billboardin Hot Modern Rock Tracks -singlelistalla sijalle 18. Britannian ja Yhdysvaltojen singlet olivat promo-singlejä.
Kaikki yhtyeen jäsenet osallistuivat kappaleen kirjoittamiseen. Kappale rakentuu kirkkotyylisten urkujen sekä hidastempoisten rumpujen ympärille.
Kriitikoiden arviot ”Fix Yousta” olivat yleisesti ottaen positiivisia. Arvioissa kiiteltiin kappaleen musiikkia ja sanoitusta.kenen mukaan? Kappaletta on käytetty paljon sämpläämiseen ja siitä on tehty useita cover-versioita. Kappale on voittanut useita musiikkipalkintoja.[lähde? ]
Kappaleet

”Fix You” (musiikkivideon versio) – 4:37
”The World Turned Upside Down” – 4:32
”Pour Me” (konserttitallenne, äänitetty Hollywood Bowlilla)" – 5:01 (Britannian CD:n parannetulla versiolla, Australian versiolla, ja Yhdysvaltain iTunes-EP-versiolla)
”Fix You” [video] (Britannian CD:n parannetulla versiolla ja Yhdysvaltain iTunes-EP-versiolla)
Listasijoitukset

| Lista | Sijoitus |
| --- | --- |
Australian ARIA singlelista: 25
Kanadan singlelista: 4
Italian singlelista: 13
Britannian singlelista: 4
Yhdysvaltojen Billboard Hot 100: 59
Aiheesta muualla

Coldplay - Fix You YouTubessa
Fix Youn lyriikat Coldplayn kotisivuilla (Arkistoitu – Internet Archive)
Ferguson Black

Ferguson Black oli Harry Fergusonin 1935 valmistuttama maataloustraktori. Siinä oli Ferguson System-kolmipistenostolaite. Se mahdollisti sen, ettei traktorin tarvinnyt enää hinata työkoneita. Jopa aurat saatettiin kytkeä traktorin kolmipistenostolaitteeseen siten, että sen nostaminen ja laskeminen tapahtuivat hydraulisesti. Laitteesta tuli ensiksi lisälaite muihin traktoreihin, mutta lopulta siitä tuli yleinen vaatimus.
Ferguson Black johti David Brownin ja Harry Fergusonin yhteistyöhön ja Ferguson-Brown-traktoreihin.
Aiheesta muualla

Ferguson Black  (Arkistoitu – Internet Archive)  (Arkistoitu – Internet Archive)
Hyötyajoneuvo

Hyötyajoneuvo on moottoriajoneuvo, jota käytetään yksinomaan tai pääasiassa tavaroiden kuljettamiseen. Kevyen hyötyajoneuvon kokonaismassa saa olla enintään 3 500 kilogrammaa, joten sellaiseksi luokitellaan paketti- ja lava-autot. Raskaita hyötyajoneuvoja ovat yli 3 500 kilogrammaa painavat tavara-ajoneuvot, kuten kuorma-autot.
Hernberg

Hernberg on suomalainen sukunimi, joka on muun muassa seuraavilla henkilöillä:
Alarik Hernberg (1869–1941), oikeustieteilijä ja Helsingin yliopiston siviilioikeuden apulaisprofessori
Gunnar Hernberg (1904–1993), diplomi-insinööri, Suomen Sokeri Oy:n pääjohtaja
Kaisa Hernberg (s. 1976), poliitikko ja yrittäjä
Nils Hernberg (1894–1966), jääkärikapteeni
Rolf Hernberg (1947–2009), spektroskopian tutkija ja Tampereen teknillisen yliopiston professori
Runar Hernberg (1908–1990), suomalainen diplomi-insinööri ja yritysjohtaja
Sven Hernberg (1934–2019), suomalainen lääkäri ja professori
Satu Hassi (vuosina 1974–1983 Hernberg, s. 1951), ministeri, europarlamentaarikko ja kirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Franz Lederer (jalkapallovalmentaja)

| 0 | 1 | 2 |
| --- | --- | --- |

Henkilötiedot
Koko nimi: Franz Lederer
Syntymäaika: 25. marraskuuta 1963 (ikä 60)
Syntymäpaikka: Mattersburg, Burgenland, Itävalta
Seura
Seura: –
Tehtävä: Päävalmentaja
Seurat
| Vuodet | Seura | O (M) |
|  |  SV Mattersburg |  |
Valmennusura
    2002–2004 2004–2013 2019–2021 :  SC Wiesen  FC Marz  SV Mattersburg (apuv.)  SV Mattersburg  ASV Draßburg
Franz Lederer (s. 25. marraskuuta 1963) on itävaltalainen jalkapallovalmentaja ja entinen pelaaja.
Ura

Lederer edusti omalla pelaajaurallaan SV Mattersburgia, jossa on toiminut sittemmin valmennustehtävissä. Hänestä tuli vuonna 2002 Werner Gregoritschin apuvalmentaja. Hän oli aiemmin luotsannut SC Wiesenin ja FC Marzin amatöörijoukkueita. Yhdessä Gregoritschin kanssa Lederer nosti SV Mattersburgin Bundesliigaan kauden 2002–2003 päätteeksi.
Marraskuussa 2004 Ledereristä tuli SV Mattersburgin päävalmentaja turkkilaisen Muhsin Ertuğralin saatua potkut tehtävistään. Hänen johdollaan SV Mattersburg sijoittui kaudella 2006–2007 liigassa kolmanneksi, mikä on joukkueen paras saavutus. Lisäksi hän luotsasi seuran kahdesti (2006 ja 2007) Itävallan cupin loppuotteluun. Ledererin pitkä ura Mattersburgin peräsimessä päättyi lopulta kauteen 2012/13, kun joukkue jäi Bundesliigan viimeiseksi ja putosi sarjasta. Lokakuussa 2013 hän palasi jälleen seuran valmentajaksi, mutta väistyi tehtävistään jo saman vuoden joulukuussa.
Aiheesta muualla

Das Profil von Franz Lederer
| 0 | 1 | 2 |
| --- | --- | --- |
| Edeltäjä: Muhsin Ertuğral Alfred Tatar | SV Mattersburgin päävalmentaja 11/2004–2013 10–12/2013 | Seuraaja: Alfred Tatar Ivica Vastić |
Franz Lambert

Franz Lambert huhtikuussa 2006
Franz Lambert (s. 11. maaliskuuta 1948 Heppenheim) on saksalainen säveltäjä ja urkuri. Hän on julkaissut yli 100 albumia. Lambert soittaa Hammond-uruilla.
Eräs Lambertin tunnetuimmista sävellyksistä on FIFA-hymni, joka soitetaan aina jalkapallon maaotteluissa pelaajien saapuessa kentälle. Lisäksi hän on soittanut urkuja useissa jääkiekon MM-kisoissa.
Diskografia

| 0 | 1 | 2 | 3 | 4 |
| --- | --- | --- | --- | --- |
|  Happy Hammond, 1969  Happy Hammond 2, 1970  Hammond Hitparade  Hammond Hitparade 2  Hammond Hitparade 3, 1971  25 Hammond World Hits  Hammond Hitparade 4, 1972  Happy Hammond  Happy Hammond Vol. I, 1973  Happy Hammond Vol. II  Happy Hammond Vol. III  Happy Hammond 3  Hammond Hitparade 5  Hammond Hitparade 6  The Golden Hammond Show  King Of Hammond - 56 Evergreens, 1974  Hammond Hitparade 7  Hammond Hitparade 8  Rote Rosen - Klassik Hits  Organ In Concert - Franz Lambert an der Wersi-Orgel  Organ in Concert - Presents Franz Lambert  Fiesta Brasiliana, 1975  Spotlight on Hammond  Ausgewählte Goldstücke  Hammond Hitparade 9  King Of Hammond Nr. 2  Hummelflug  Hammond Olé  Carneval Brasil  Hummelflug (single)  Ein Weihnachtsabend mit Franz Lambert  King Of Hammond 3, 1976  King Of Hammond 4  Star für Millionen Franz Lambert - King Of Hammond  56 Holiday Hits Sunny Beach Party |   |  Hammond Hitparade 10  Franz Lamberts Hammond Hitparade 56 Schlager-Favoriten  Motive  Keep On Smiling  Franz Lambert spielt beliebte Evergreens, 1976  Pop-Orgel-Hitparade 1  Pop-Orgel-Hitparade 2  Welterfolge für Millionen  Pop-Orgel-Hitparade 3, 1978  Hits aktuell im Galaxis-Orgel-Sound  Horch, was kommt von draußen rein  Pop-Orgel-Hitparade - 40 Superhits  Pop Orgel Hits  Pop-Orgel-Hitparade 4, 1979  La Parranda Party  Pop-Orgel-Hitparade 5  Party à la carte  Tanzen mit Franz Lambert  Pop-Orgel-Hitparade 6, 1980  Abends an der Wolga  Supergold - Franz Lambert Galaxis-Orgel-Sound  Pop-Orgel-Hitparade 7  Collection  Gold Collection  star magazin Franz Lambert - King Of Hammond  Die Super-Party - 56 Hits zum Mitmachen, 1981  Highlights Vol. 1  Top-Hits 1  Top-Hits 2  Top-Hits 3, 1982  Die weiße Serie - Franz Lambert  Symphonie d'Amour  Summer Roses (single)  Toselli-Serenade (single)  Franz und die fröhlichen Fußballfans (single)  Galaxis 2001 (single) |   |  Rendezvous mit Franz Lambert, 1983  Hello America  Wonderful Organ  Let's Have A Party, 1984  Let's Have A Party 2, 1985  Die Superhits der Volksmusik, 1986  Super Oldie-Hitparade  Weihnachten mit Franz Lambert  Weihnachten mit Franz Lambert (neue Bearbeitung), 1987  Weihnachten mit Franz Lambert (Neuaufnahmen für Ausland)  Golden Super Hits  Feelings  Copacabana Beach Party, 1988  Happy Organ  Begegnungen, 1989  Fiesta Brasiliana, 1990  Melodien d'Amour  Abends an der Wolga  Music Wonderland -  Franz Lambert & the Dreamland Singers, 1991  Der lustige Orgelmann, 1992  Melodien aus Gold - Franz Lambert und Peter Beil  Lambert Connection - Victory  Please don't go - Die Hits des Jahres '92  Vila Vita Memories, 1993  Insieme In Concerto -  Franz Lambert und Riego Gambini  Ammerschläger  FIFA-Anthem, 1994  For You  Träume sterben nie, 1996  El Andaluz  There's A Party, 1997  Lambertissimo, 1998  Pur, 2001  Monotonie, 2002  Mit Franz Lambert um die Welt |
Aiheesta muualla

Franz Lambertin viralliset sivut
Flex-Able Leftovers (Re-release)

| Flex-Able Leftovers (Re-release) Steve Vai |
| --- | --- | --- |

Studioalbumin tiedot
 Äänitetty : [[]]
 Julkaistu: 1998
 Tuottaja(t): Steve Vai
 Tyylilaji: Instrumental Rock
 Kesto: 54.10
 Levy-yhtiö: Epic
Steve Vain muut julkaisut
| Fire Garden 1996 | Flex-Able Leftovers 1998 | The Ultra Zone 1999 |
Flex-Able Leftovers on yksi kitaristi Steve Vain monista soololevyistä. Levy julkaistiin vuonna 1998.
Kappalelista

Fuck Yourself 8:27*
So Happy 2:43
Bledsoe Bluvd 4:22
Natural Born Boy 3:34*
Details At 10 5:58
Massacre 3:25*
Burnin' Down The Mountain 4:22
Little Pieces Of Seaweed 5:12
San Sebastian 1:08*
The Beast Of Love 3:30
You Didn't Break It 4:19
The X-Equalibrium Dance 5:10*
Chronic Insomnia 2:00
Tähdellä merkityt bonuskappaleita
Gaucho

Argentiinalainen gaucho kuvassa vuodelta 1870.
Gaucho (port. gaúcho) on termi, jota käytetään Etelä-Amerikan pampan, chacojen ja Patagonian ruohotasankojen asukkaista. Gauchoja asuu Argentiinassa, Uruguayssa, Paraguayssa, Etelä-Chilessä (jossa käytetään nimitystä huaso) ja Etelä-Brasiliassa. Gaúcho on myös nimitys Brasilian Rio Grande do Sulin osavaltion asukkaille – tässä mielessä tunnettu jalkapalloilija Ronaldinho on gaúcho.
Gauchoa voi pitää eräänlaisena löyhänä vastineena Pohjois-Amerikan cowboylle.  Cowboyn, meksikolaisen vaqueron ja venezuelalaisen llaneron tapaan gaucho on termi, joka viittaa enemmän 1800-luvulle, jolloin gauchot muodostivat väestön enemmistön, kuin nykyaikaan. Perinteisesti gauchot ovat paimentaneet karjaa ja harjoittaneet maataloutta pääelinkeinonaan. Cowboyn tapaan gauchoihin liittyy romanttinen perinne, joka on näkynyt etenkin Argentiinan kulttuurissa.
Aiheesta muualla

Kuvia tai muita tiedostoja aiheesta Gaucho Wikimedia Commonsissa
Gauchos of Argentina, Uruguay and Southern Brazil (Arkistoitu – Internet Archive) About Travel
Gelmersee

| Gelmersee |
| --- | --- |

Valtiot:  Sveitsi
Paikkakunta:  Guttannen, Bernin kantoni
Koordinaatit:  46°36′58″N, 8°19′56″E
Vesistöalue ja valuma-alueen tietoja
Laskujoki:  Gälmerbach → Aare
Järvinumero:  CH0091140000
Mittaustietoja
Pinnankorkeus:  maks. 1 849 m
Rantaviiva:  4,2 km
Pinta-ala:  0,64 km²
Tilavuus:  14 km³ ,  vaihteluväli13,4
Suurin syvyys:  48 m
Valuma-alue:  15,8 km² 
 fiGelmersee 
Gelmersee on tekojärvi Keski-Sveitsissä, Guttannenin kunnassa, Bernin Alpeilla. Järven pinnankorkeus on korkeimmillaan 1 849 metriä mpy.
Tekojärvellä on kaksi tarkoitusta. Siihen kerätään lähivuorten sulamisvedet kesän ja syksyn aikana. Toisaalta sitä käytetään välialtaana  Kraftwerke Oberhasli AG:n (KWO) voimalaitosten sähköntuotannossa ja vedenvarastoinnissa Gelmerseen ja Grimselseen välillä.
Gelmerseen padolle kulkee Gelmerbahn-funikulaarirata Aarejoen laakson pohjalta Handeggista.
Aiheesta muualla

Kuvia tai muita tiedostoja aiheesta Gelmersee Wikimedia Commonsissa
Flying Colors (albumi)

| Flying Colors Flying Colors |
| --- | --- | --- |

Studioalbumin tiedot
 Julkaistu: 2012
 Formaatti: CD, LP
 Tyylilaji: rock, alternative rock, progressiivinen rock, hard rock
 Kesto: 60.26
 Levy-yhtiö: Mascot Label Group
Flying Colorsin muut julkaisut
|   | Flying Colors 2013 | Second Nature 2014 |
Flying Colors on yhdysvaltalaisen progressiivisen rock -yhtyeen Flying Colorsin ensimmäinen studioalbumi. Levyn julkaisi Mascot Label Group 26. maaliskuuta 2012.
Kappaleet

Blue Ocean – 7.05
Shoulda Coulda Woulda – 4.32
Kayla – 5.20
The Storm – 4.53
Forever in a Daze – 3.56
Love Is What I'm Waiting For – 3.36
Everything Changes – 6.55
Better Than Walking Away – 4.57
All Falls Down – 3.22
Fool in My Heart – 3.48
Infinite Fire – 12.02
Kokoonpano

Steve Morse – kitarat
Casey McPherson – laulu
Neal Morse – kosketinsoitin, laulu
Dave LaRue – basso
Mike Portnoy – rummut, lyömäsoittimet, laulu
Peter Collins – tuottaja
Bill Evans – vastaava tuottaja
Arvostelut

Hifimaailma: positiivinen
Noise.fi:
Sputnikmusic: 2.8/5
Aiheesta muualla

Flying Colors discogs.com -sivustolla
Hizb al-Tahrir

Hizb al-Tahrir (arab. حزب التحرير‎, Ḥizb at-Taḥrīr, Vapautuspuolue; kirjoitetaan usein myös Hizb ut-Tahrir) on kansainvälinen panislamilainen puolue, jonka tavoitteena on yhdistää islamilainen maailma ja luoda kalifaatti niiden alueelle. Hizb al-Tahrir toimii aktiivisimmin Keski-Aasiassa. Yhteensä sillä on noin miljoona jäsentä 40 maassa.
Organisaation maailmanlaajuinen johtaja on jordanian-palestiinalainen šeikki Abu Yasin Ata ibn Khalil Abu Rašta, joka asuu luultavasti Beirutissa,  Libanonissa.
Hizb ut-Tahrir on kielletty Bangladeshissä, Kiinassa, Venäjällä, Pakistanissa, Saksassa, Turkissa, Britanniassa, Kazakstanissa sekä  Keski-Aasiassa, Indonesiassa, sekä arabimaissa paitsi Libanonissa, Jemenissä ja Arabiemiraateissa.
Taqiyyuldin al-Nabhani perusti puolueen Itä-Jerusalemissa vuonna 1953. Se aloitti toimintansa 1950-luvulla Jordaniassa ja Saudi-Arabiassa. Se laajeni Keski-Aasiaan Neuvostoliiton hajoamisen jälkeen 1990-luvulla. Keski-Aasiassa se vaikutti aluksi Uzbekistanissa, josta se laajeni Tadžikistaniin, Kazakstaniin ja Kirgisiaan. Kazakstanin salainen poliisi neutralisoi järjestön, ja suurin osa sen jäsenistä Kazakstanissa on etnisiä uzbekkeja tai islamiin kääntyneitä venäläisiä. Keski-Aasiassa järjestöä on pyritty tukahduttamaan raskaalla kädellä ja se onkin siirtynyt pääasiassa maan alle. Iran on tarjonnut turvapaikkoja sen jäsenille ja avustanut ihmisoikeusjärjestöjä, jotka ovat protestoineet aktivistien vangitsemisia.
2000-luvun ensimmäisen vuosikymmenen puolenvälin jälkeen Hizb al-Tahrir on laajentanut toimintaansa Lähi-idässä, Libanonissa, Jordaniassa ja palestiinalaisalueilla. Israelin turvallisuuspalvelun mukaan sillä on Itä-Jerusalemissa noin 1000 aktivistia. He järjestävät mielenosoituksia ja kokouksia ja kilpailevat Hamasin kanssa. Hizb al-Tahrir kehotti boikotoimaan palestiinalaishallinnon vaaleja, joihin Hamas osallistui.
Yhdysvallat tai muut länsimaat eivät ole löytäneet todisteita järjestön yhteyksistä terrorismiin ja se saa toimia vapaasti. Suurin osa sen varoista tulee tukijoilta länsimaista.
Sitä on yritetty kieltää Tanskassa useita kertoja, mutta kiellolle ei ole löytynyt laillisia perusteita. Loppuvuodesta 2010 oikeusministeri Lars Barfoed selvitti kieltoa järjestön julkaistua rukouskutsun, jossa ylistettiin taistelua tanskalaisia sotilaita vastaan Afganistanissa.
Vuonna 2007 Kööpenhamina lakkautti järjestön hallitseman päiväkodin.
Hiʻiaka

| Hiʻiaka |
| --- | --- |

Löytäminen
Löytäjät:  A. Bouchez, M. Brown, R. Campbell, J. Chin, M. van Dam,  S. Hartman, E. Johansson, R. Lafon, D. Le Mignant, P. Stomski,  D. Summers, P. Wizinowich, C. Trujillo, D. Rabinowitz
Löytöaika:  26. tammikuuta 2005
Kiertoradan ominaisuudet
Planeetta:  136108 Haumea
Keskietäisyys:  49880 ± 198 km
Eksentrisyys:  0,0513 ± 0,0078
Kiertoaika:  49,462 ± 0,083  päivää
Inklinaatio:  126,356° ± 0,064°
Fyysiset ominaisuudet
Läpimitta:  ~320 km
Massa:  (1,79 ± 0,11) x 1019 kg
Keskitiheys:  1 ± 0,5 g/cm3
Pyörähdysaika:  ?
Kaasukehän ominaisuudet
Kaasunpaine:  -
Koostumus
-:  
Hiʻiaka tai Hi'iaka on transneptunisiin kohteisiin kuuluvan kääpiöplaneetta Haumean suurempi ja ulompi kuu. Se tunnetaan myös nimellä (136108) Haumea I. Kuu sai nimensä havaijilaisen mytologian jumalatar Haumean tytär Hiʻiakan mukaan. Ennen nimeämistään kuu tunnettiin tunnuksella S/2005 (2003 EL61) 1. Hiʻiakan löysivät A. Bouchez, M. Brown, R. Campbell, J. Chin, M. van Dam, S. Hartman, E. Johansson, R. Lafon, D. Le Mignant, P. Stomski, D. Summers, P. Wizinowich, C. Trujillo ja D. Rabinowitz 26. tammikuuta vuonna 2005. Kuun keskietäisyys Haumeasta on noin 49880 ± 198 kilometriä ja sen läpimitta on noin 320 km. Toinen Haumean kuista on nimeltään Namaka.
Gaudeamus

| Gaudeamus |
| --- | --- |

Kotipaikka:  Helsinki, Suomi
Toimiala:  Kirjakustantamo
Omistaja:  Helsingin yliopisto
Kotisivu:  gaudeamus.fi
Infobox OKVirheellinen NIMI-arvo: 
Gaudeamus on Helsingin yliopiston omistama tieto- ja tiedekirjakustantamo. Vuoden 2016 alkuun saakka sen omisti Helsingin yliopiston ylioppilaskunta.
Kustantamon historia alkaa 1960-luvun lopulta, jolloin Helsingin yliopiston ylioppilaskunta aloitti pienimuotoisen kustannustoiminnan. Ensimmäinen kustanne Lääketieteen ylioppilaiden fysiikan harjoitustöitä ilmestyi vuonna 1968 ja 1970-luvun alussa alkoi toiminta Gaudeamus-nimen alla.
Gaudeamus julkaisee laajaa yleisöä kiinnostavia tietokirjoja, eri tieteenalojen perusteoksia, yliopisto- ja ammattikorkeakoulujen oppimateriaaleja, tutkimuksiin pohjaavia teoksia sekä ammattikirjallisuutta. Teokset ovat saaneet lukuisia palkintoja ja tunnustuksia.
Kustantamon erikoisaloja ovat yhteiskuntatiede, filosofia, historia, humanistiset tieteet, ympäristö, talous ja kasvatus. Gaudeamus julkaisee myös Helsingin yliopiston tiedekasvatuksen kanssa ideoitua lastenkirjasarjaa sekä Helsingin yliopiston Tiedekulman kanssa suunniteltua Tiedekulmapokkarien sarjaa. Lisäksi Otatieto-sarjassa julkaistaan tekniikan alan kirjallisuutta.
Gaudeamuksen tuotantoon kuuluu myös klassikkokäännöksiä, muun muassa Aristoteleen, Ciceron, René Descartesin, Immanuel Kantin, Edmund Husserlin, Jacques Derridan ja Michel Foucault’n teoksia. Vuonna 2006 valmistunut Aristoteleen teosten yhdeksänosainen suomennossarja on kansainvälisestikin harvinaislaatuinen.[lähde? ]
Julkaisufoorumin suomenkielisten tiedejulkaisujen tasoluokituksessa Gaudeamus sijoittuu kirjakustantajien tasoluokkaan 2 yhdessä yhdessä muun muassa kansainvälisten yliopistokustantamojen kanssa.
Sana gaudeamus on latinaa ja tarkoittaa ”iloitkaamme”.
Aiheesta muualla

Gaudeamuksen verkkosivut
Finn Spring

| Finn Spring Oy |
| --- | --- |
Yritysmuoto:  osakeyhtiö
Perustettu:  1991
Toimitusjohtaja:  Hannu Ali-Haapala
Puheenjohtaja:  Virpi Ali-Haapala
Avainhenkilöt:  Virpi Ali-Haapala (hallintojohtaja)
Kotipaikka:   Toholampi, Suomi
Toimiala:  elintarviketeollisuus
Tuotteet:  lähdevesien ja muiden lähdevesipohjaisten juomien valmistus
Liikevaihto:   29 milj. € (2018) 
Henkilöstö:  n.80 
Omistaja:  Virpi ja Hannu Ali-Haapala
Kotisivu:  finnspring.fi
Infobox OKVirheellinen NIMI-arvo: 
Finn Spring Oy on suomalainen, Toholammin Härkänevan kylässä sijaitseva lähdevesiä ja virvoitusjuomia valmistava perheyritys. Yrityksellä on tuotantolaitos myös Lestijärvellä. Finn Spring on Suomen suurin lähdeveden pullottaja, ja sen markkinaosuus Suomessa on noin 90 prosenttia. Finn Spring työllistää noin 100 henkilöä. Yrityksen pullottama lähdevesi pulppuaa Multilan luonnonlähteestä. Finn Spring pullottaa erilaisia lähdevesipohjaisia juomia yli 90 miljoonaa litraa vuodessa.
Finn Spring valmistaa oman SPRING-tuotemerkin lisäksi juomia asiakkaiden omilla merkeillä.
Yrityskuvaus

Finn Springin omistajat Virpi ja Hannu Ali-Haapala olivat alun perin karjatilallisia. Koska karjanpito ei ollut taloudellisesti kannattavaa, syntyi idea lähdeveden hyödyntämisestä ja sen luomista mahdollisuuksista. Finn Spring merkittiin kaupparekisteriin 20. maaliskuuta 1991. Aluksi vettä myytiin Venäjälle, koska Suomen markkinat olivat pienet. Pullotetusta lähdevedestä tuli vähitellen suosittua ja lähdevesituotteista varteenotettavia vaihtoehtoa kuluttajien arkipäivässä. Tämä avasi markkinat myös kotimaahan. Nykyisin Finn Springin markkinaosuus lähdevesien valmistajana Suomessa on noin 90 prosenttia . Finn Spring Oy on edelleen perheen omistuksessa ja toinen sukupolvi on jo mukana yrityksen toiminnassa.
Nykyään Finn Spring valmistaa lähdevesien lisäksi lukuisia muita lähdevesipohjaisia juomia. Finn Spring valmistaa SPRING-merkin alla lähdevesiä, vichy- ja kivennäisvesiä, makuvesiä, virvoitusjuomia ja alkoholittomia siiderijuomia.  SPRING-tuotteita myydään kotimaan lisäksi Venäjällä, Saksassa, Arabiemiraateissa ja muissa Lähi-idän maissa sekä Kiinassa ja Etelä-Koreassa. SPRING-tuotteiden aiheuttama hiilijalanjälki on hyvitetty.
Vuonna 2011 Finn Spring osti 80 prosenttia ruotsalaisesta Guttsta Källa AB -nimisestä perheyhtiöstä, joka valmistaa kivennäisvesiä ja virvoitusjuomia. Guttsta Källa omistaa luontaisen kivennäisvesilähteen, joka on yksi seitsemästä rekisteröidystä kivennäisvesilähteestä Ruotsissa. Ennen yritysostoa Finn Spring vei tuotteita Ruotsiin tytäryhtiö Nyspring AB:n kautta.
Finn Springin Härkänevan päätoimipisteen yhteydessä sijaitsee yrityksen tehtaanmyymälä ja kahvilaravintola Lylyn Pisara, jossa on myös lähdevedellä toimiva uimahalli.
Yrityksen tuotemerkit

Spring, Spring Aqua Premium ja Ukko-Pekka ovat Finn Spring Oy:n tuotemerkkejä.
Tuomio ympäristörikoksesta

Vaasan hovioikeus tuomitsi helmikuussa 2022 Finn Springin maksamaan ympäristön turmelemisesta  40 000 euroa yhteisösakkoa ja menettämään valtiolle rikoksen tuottamana taloudellisena hyötynä 250 000 euroa. Yhtiö oli vuosina 2005–2019 johtanut jätevesiä luontoon sekä Toholammin että Lestijärven tehtaallaan ympäristölupaehtojen vastaisesti ilman riittävää käsittelyä, mistä aiheutui ympäristön pilaantumista. Aiemmin käräjäoikeus oli hylännyt kaikki syytteet.